Allir vinir Guðs . . . ættu að leggja af mörkum það sem þeir geta, hversu fábrotin sem sú fórn kann að vera. Guð leggur ekki meiri byrðar á sálina en hún getur borið. Slík framlög verða að koma frá öllum miðstöðvum og öllum átrúendum . . . Ó vinir Guðs! Verið þess fullvissir, að vegna þessara framlaga hlýtur jarðyrkja yðar, iðnaður og verslun margfalda blessun með liðveislu og góðum gjöfum. Sá sem vinnur eitt gott verk hlýtur tífalda umbun. Enginn vafi er á því, að hinn lifandi Drottinn mun ríkulega staðfesta þá sem gefa auð sinn á vegi Hans.

Ó Guð, Guð minn! Upplýs brá sannra elskenda Þinna og styrk þá með himneskum herskörum öruggs sigurs. Ger fætur þeirra stöðuga á Þínum beina vegi og opna þeim hlið gjafa Þinna með aldinni hylli Þinni, því þeir eyða á Þínum stigum því sem Þú hefur gefið þeim, standa vörð um trú Þína, setja traust sitt á minningu sína umÞig, fórna hjörtum sínum sakir ástar á Þér og halda eigi aftur af því sem þeir eiga vegna aðdáunar á fegurð Þinni og í leit sinni að leiðum til að þóknast Þér. Ó Drottinn minn! Fyrirhuga þeim ríflegan skerf, áformað endurgjald og örugga umbun. Vissulega ert Þú sá sem viðheldur, hjálparinn, hinn örláti og gjafmildi, síveitandinn.

####### -'Abdu'l-Bah á

## Staðfesta

Vegsamað sé nafn Þitt, ó Drottinn Guð minn! Ég bið Þig í auðmýkt við vald Þitt sem nær til alls sem skapað er, við veldi Þitt sem er hafið yfir gervalla sköpunina og við orð Þitt sem fólst í visku Þinni og sem Þú skapaðir með himin Þinn og jörð, að gera okkur staðföst í ást til Þín og hlýðni við þóknun Þína, láta okkur festa augun á ásjónu Þinni og lofa dýrð Þína. Veit okkur getu, ó Guð minn, til að breiða út tákn Þín meðal skepna Þinna og verja trú Þína í ríki Þínu. Tilvist Þín hefur ætíð verið óháð orðum allra skepna Þinna og svo verður áfram umalla eilífð. Þér hef ég veitt allan trúnað minn, til Þín snúið ásjónu minni, ég hef tekið í líftaug ástríkrar forsjár Þinnar og hraðað mér í forsælu miskunnar Þinnar. Varpa mér ekki vonsviknum á dyr, ó Guð minn, og synja mér ekki umnáð Þína því Þín eins leita ég. Enginn er Guð nema Þú, sá sem ætíð fyrirgefur, hinn örlátasti. Lof sé Þér, ó Þú sem ert ástfólginn þeim sem hafa þekkt Þig!

####### -Bahá'u'lláh

Ó Guð, nálægð Þín er ósk mín, návist Þín er von mín, minning Þín er þrá mín, forgarður dýrðar Þinnar er takmark mitt, aðsetur Þitt er áfangastaður minn, nafn Þitt lækning mín, ást Þín geislan hjarta míns, þjónusta við Þig mín æðsta eftirlangan! Ég grátbið Þig við nafn Þitt sem gerði þeim sem borið hafa kennsl á Þig fært að svífa til hæstu hæða þekkingar á Þér og veitti þeim sem tilbiðja Þig af einlægni styrk til að komast í forgarð heilagrar hylli Þinnar, - hjálpa mér að beina sjónum að ásýnd Þinni, að festa augu mín á Þér og tala um dýrð Þína. Ég er sá, ó Guð minn sem hefur gleymt öllu öðru en Þér og leitað til dagsbrúnar náðar Þinnar og yfirgefið allt nema Þig sjálfan í von umað nálgast forgarð Þinn. Lít því til mín þegar ég beini augum mínum að aðsetrinu sem ljómar af birtu ásjónu Þinnar. Send niður yfir mig, ó minn elskaði, það sem gerir mig staðfastan í málstað Þínum, svo að efasemdir hinna trúlausu geti ekki hindrað mig í að leita til Þín. Þú ert sannlega Guð valdsins, hjálpin í nauðum, hinn aldýrlegi og almáttugi.

####### -Bahá'u'lláh

Ó Guð, Guð minn! Ég hef leitað í iðran til Þín og sannlega ert Þú fyrirgefandinn, hinn vorkunnláti. Ó Guð, Guð minn! Ég hef snúið aftur til Þín og sannlega ert Þú sá sem ætíð fyrirgefur, hinn náðugi.